43. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 113/1621 της 19 Ιουλ./12 Αυγ.1993 (ΦΕΚ Β΄ 603) Αύξηση των συντάξεων που παρέχονται από το Ταμείο Επικουρικής Ασφαλίσεως Υπαλλήλων Εμπορικών Καταστημάτων. Έχοντας υπόψη: 1.Τις διατάξεις του άρθρ. 66 του Νόμ. 2084/1992 (Α΄ 165). 2.Τις διατάξεις του Π.Δ. 213/1992 (Α΄ 102). 3.Τις διατάξεις του άρθρ. 7 του Νόμ. 1275/1982 (Α΄ 100). 4.Τις διατάξεις του άρθρ. 27 του Νόμ. 2081/1992 (Α΄ 154). 5.Την αριθ. 1881/26.1.1993 απόφαση της Επιτροπής Τιμών και Εισοδημάτων. 6.Τη γνώμη του Δ.Σ. του ΤΕΑΥΕΚ, που έχει ληφθεί κατά τις συνεδριάσεις αυτού 3561/10.5.93 και 3565/9.6.93. 7.Την από 12.7.1993 οικονομική έκθεση της Δ/νσης Αναλογιστικών Μελετών της ΓΓΚΑ. 8.Το γεγονός ότι από τις διατάξεις της απόφασης αυτής προκαλείται επιβάρυνση του προϋπολογισμού του Ταμείου Επικουρικής Ασφαλίσεως Υπαλλήλων Εμπορικών Καταστημάτων για το τρέχον οικονομικό έτος ύψους 820.000.000 δρχ. περίπου, για την οποία έχει εγγραφεί πίστωση στους ΚΑΕ 0629, 0636 και 0637, αποφασίζουμε: 1.Οι καταβαλλόμενες από το Ταμείο Επικουρικής Ασφαλίσεως Υπαλλήλων Εμπορικών Καταστημάτων, συντάξεις στους συνταξιούχους του, που το συνταξιοδοτικό τους δικαίωμα εμπίπτει στο μέχρι 31.12.1992, χρονικό διάστημα και χωρίς τα οικογενειακά επιδόματα, αυξάνονται από 1.1.1993 κατά δρχ. 3.500 προκειμένου για την κατηγορία συντάξεων γήρατος και αναπηρίας και κατά 3.000 δραχμ. προκειμένου για την κατηγορία συντάξεων δικαιοδόχων (θανάτου). 2.Το προβλεπόμενο από την άνω παρ. 6 του Κανονισμού Παροχών του ΤΕΑΥΕΚ κατώτατο όριο της μηνιαίας σύνταξης χωρίς τα οικογενειακά επιδόματα, ορίζεται από 1.1.1993 το ποσό των δρχ. 36.500 για την κατηγορία συντάξεων γήρατος και αναπηρίας και το ποσό των δρχ. 31.000 για την κατηγορία συντάξεων δικαιοδόχων (θανάτου), ανεξάρτητα από το χρόνο έναρξης της συνταξιοδότησης. 